**Délegyháza Község**

**Önkormányzat Képviselő-testületének**

**10/2012. (IV.24.)**

**zárszámadási rendelete**

**Délegyháza Község Önkormányzat a 2011. évi költségvetés végrehajtásáról**

Délegyháza Község Önkormányzat Képviselő-testülete az államháztartásról szóló 2011. évi CXCV. törvény 88.§ (1) és 91.§ (1) bekezdésében, valamint a 249/2000.(XII.24.) Kormányrendeletben meghatározott jogkörében eljárva a 2011. évi költségvetési zárszámadásról az alábbi rendeletet alkotja.

***A rendelet hatálya***

**1. §** A rendelet hatálya kiterjed az Önkormányzatra, a Polgármesteri Hivatalra, valamint az önkormányzat költségvetési szerveire.

**2. §** Az önkormányzat költségvetési szervei:

a) önállóan működő és gazdálkodó költségvetési szervek:

- Polgármesteri Hivatal,

- Hunyadi János Általános Iskola és Községi Könyvtár

b) önállóan működő költségvetési szervek:

- Napsugár Óvoda

- Kölcsey Művelődési Központ

- Családi Napközi

**3.§** Délegyháza Község Önkormányzat Képviselő-testülete a 2011. évi költségvetés végrehajtásáról szóló zárszámadását

638 437e Ft Költségvetési bevétellel

636 584e Ft Költségvetési kiadással

1 853e Ft Záró pénzkészlettel hagyja jóvá.

2011. évi pénz maradványt - 1076e Ft-ban állapítja meg és hagyja jóvá**.**

***Egyszerűsített mérleg***

**4. §** (1) Az önkormányzat 2011. évi egyszerűsített mérlegének főösszege 3 452135m/Ft-ban kerül jóváhagyásra. Délegyháza Önkormányzata mérlegfőösszege 3450 252 m/Ft, Hunyadi János Általános Iskola és Községi Könyvtár mérlegfőösszege 1 883 e Ft.

(2) Az önkormányzat 2011.évi egyszerűsített mérlegét az **1. számú** melléklet tartalmazza.

(3) Az önkormányzat 2011.évi bevételek és kiadások pénzügyi mérlegét az **1.1)** számú melléklet tartalmazza.

***Egyszerűsített éves pénzforgalmi jelentés***

**5. §** A 2011. évi egyszerűsített tartalmú éves pénzforgalmi jelentést a rendelet **2. számú** melléklete tartalmazza.

***A pénzmaradvány***

**6. §** (1) Az önkormányzat 2011. évi gazdálkodás során keletkezett, hatályos jogszabályok szerint felülvizsgált záró pénzkészlet 1 853 e Ft-ban kerül jóváhagyásra.

(2) A2011.évi jóváhagyott módosított pénzmaradvány -1 076 Ft, melyből a kötelezettséggel terhelt pénz-maradvány -2 120 e Ft. A szabad pénzmaradvány 1 044 e Ft. A 2011.évi pénzmaradvány és az abban foglalt kötelezettségek a 2012.évi költségvetést terhelik.

(3) A 2011.évi pénzmaradvány kimutatást a rendelet **3. számú** melléklete tartalmazza.

***A zárszámadás mellékletei***

**7. §** (1) A pénzeszközök2011. évi változását a rendelet **4. számú** melléklete tartalmazza.

(2) Az önkormányzat polgármesteri hivatalának, valamint az önállóan működő és gazdálkodó és az önállóan működő költségvetési szervek 2011.évi kiadási előirányzatainak teljesítését, annak összesített számszaki részletezését az **5. a) számú** melléklet a szöveges indoklását az **5. b) számú** melléklet tartalmazza.

(3) Az önkormányzat polgármesteri hivatalának, valamint az önállóan működő és gazdálkodó és az önállóan működő költségvetési szervek 2011.évi bevételi előirányzatainak teljesítését, annak összesített számszaki részletezését a **6. a) számú** melléklet, a szöveges indoklását a **6. b) számú** melléklet tartalmazza.

(4) A Délegyháza Község Önkormányzata címenként összesített záró létszámadatait a **7. számú** melléklet tartalmazza.

(5) A többéves kihatással járó döntésekből származó kötelezettségek alakulását a **8./8. a számú** mellékletek tartalmazzák.

***Egyéb rendelkezések***

**8. §** A rendelet az önkormányzat és intézményei adatait összevontan tartalmazza.

***Záró rendelkezések***

**9. §** (1) Ez a rendelet a kihirdetést követő napon lép hatályba.

(2) A rendelet kihirdetéséről a jegyző gondoskodik.

Délegyháza, 2012. április 23.

Dr. Riebl Antal Dr. Molnár Zsuzsanna

polgármester jegyző

A rendelet kihirdetve:

Délegyháza,2012. április 24.

Dr. Molnár Zsuzsanna

jegyző